open-index/open-wikipedia-markdown huggingface dataset:
दयाल सिंह सार्वजनिक पुस्तकालय

अंगूठाकार|Dayal Singh Library
**दयाल सिंह पब्लिक लाइब्रेरी** की स्थापना लाहौर में 1928 में परोपकारी एवं समाज सुधारक सरदार दयाल सिंह मजीठिया ने की थी। भारत के विभाजन के बाद पंजाब विश्वविद्यालय के पहले वाइस चांसलर दीवान आनंद कुमार के प्रयत्नों से दयाल सिंह पब्लिक लाइब्रेरी को 1954 में दिल्ली में स्थापित किया गया। यह लाइब्रेरी दयाल सिंह लाइब्रेरी ट्रस्ट सोसायटी द्वारा संचालित की जाती है।

दिल्ली के बीचोबीच स्थित होने के कारण यहां पढ़ने वाले लोगों की हमेशा भीड़ रहती है। इस लाइब्रेरी की एक खासियत यह भी है कि यहां एक खूबसूरत लॉन भी है, जिसके चलते वहां बैठ कर भी पढ़ाई का आनंद उठाया जा सकता है। इसमें असमर्थ एवं विकलांग सदस्यों के लिए व्हील चेयर एवं अन्य सुविधायें मौजूद हैं। यहां पर एक साथ 80 लोग बैठ कर आसानी से अपनी जानकारी को बढ़ा सकते हैं। साथ ही बच्चों के लिए भी एक सेक्शन बनाया गया है।

## संग्रह
इस समय लाइब्रेरी के पास 40,000 से भी ज्यादा डॉक्यूमेंट मौजूद हैं, जो कि हिन्दी, अंग्रेजी, उर्दू और पंजाबी भाषाओं पर आधारित हैं। इस लाइब्रेरी की पुस्तकें मुख्य रूप से साहित्य, सामाजिक विज्ञान, इतिहास, दर्शन शास्त्र एवं अंतरराष्ट्रीय मामलों से संबंधित हैं। इसके अलावा जानकारी से संबंधित अन्य विषयों पर भी लाइब्रेरी में प्रामाणिक कलेक्शन मौजूद है। लोगों की जानकारी को अपडेट रखने के लिए लाइब्रेरी द्वारा 80 पत्रिकाओं एवं करीब 23 समाचार पत्रों की प्रतिदिन खरीदारी की जाती है। छात्रों को प्रतियोगी परीक्षाओं के मद्देनजर तैयार करने के लिए जनरल नॉलेज एवं कंपिटीशन की किताबें भी मौजूद हैं।

## सदस्यता
लाइब्रेरी का आजीवन सदस्य बनने के लिए हालांकि कोई शुल्क नहीं लिया जाता, लेकिन सदस्यों से सिक्योरिटी के तौर पर 300 रुपए लिए जाते हैं। यह राशि सदस्यता खत्म होने के बाद वापस मिल जाती है। सदस्यों को चार कार्ड भी इश्यू किए जाते हैं। दो हरे कार्ड किताबों के लिए होते हैं तथा दो पीले कार्ड पत्रिकाओं के लिए होते हैं। यदि कोई सदस्य आठ कार्ड चाहता है तो उससे सिक्योरिटी के तौर पर 500 रुपए जमा कराए जाते हैं। अभी तक लाइब्रेरी ने लगभग 9000 सदस्यों को खुद से जोड़ लिया है तथा विभिन्न क्षेत्रों के औसतन 100 सदस्य प्रतिदिन यहां आते हैं। इनमें ज्यादातर छात्र, बच्चों, नौकरीपेशा वाले तथा रिटायर्ड लोग हैं।

## सेवा एवं सुविधाएं
लाइब्रेरी के पास एक बड़े अध्ययन कक्ष एवं लॉन की सुविधा है। किताबों पर छूट, उनका नवीनीकरण, फोटोकॉपी की व्यवस्था भी सदस्यों को आकर्षित करती है। इंटरनेट की सुविधा भी उपलब्ध है, लेकिन वह सीधे सदस्यों को न मिल कर लाइब्रेरी स्टाफ को अपनी जरूरत बता कर मिल पाती है। एक कार्ड पर 15 दिनों के लिए किताब अथवा पत्रिकाएं मिल जाती हैं तथा उन्हें खुद लाइब्रेरी में उपस्थित होकर या फोन के जरिए 15 दिनों के लिए और बढ़ाया जा सकता है। बच्चों में क्रिएटिविटी बढ़ाने के लिए लाइब्रेरी द्वारा एयरकंडीशन चिल्ड्रन विंग तैयार किया गया है। इसमें ऑडियो-वीडियो उपकरण, पेंटिंग, चिल्ड्रन बुक, गेम्स एवं ऑडियो-वीडियो सीडी
उपलब्ध हैं।

## लाइब्रेरी का समय
यह लाइब्रेरी हर मौसम में सुबह 9.30 से लेकर शाम के 5.30 तक खुली रहती है। रविवार एवं सरकारी छुट्टियों के दिन लाइब्रेरी बंद रहती है। यहां पर कुल सात-आठ लोगों का स्टाफ मौजूद है, जो अपनी सेवा देने के लिए सदैव तत्पर रहता है।

;संपर्क पता :
दयाल सिंह पब्लिक लाइब्रेरी

1, दीन दयाल उपाध्याय मार्ग

नई दिल्ली-110002

श्रेणी:सार्वजनिक पुस्तकालय
श्रेणी:दिली
डिस्ट्रीब्यूटर-क्यू डीएल बस

दूरसंचार में **डिस्ट्रीब्यूटेड-क्यू ड्यूल-बस** (शब्दशः अनुवाद: वितरित कतार द्वैत बस) अथवा **DQDB** वितरित बहु-अभिगम नेटवर्क है जो (क) द्वैत बस और वितरित कतार का उपयोग करते हुये एकीकृत संचार की सुविधा देता है (ख) स्थानीय अथवा महानगरीय क्षेत्र के नेटवर्क में पहुँच प्रदान करता है और (ग) संयोजन रहित आँकड़े स्थानान्तरण, संयोजन-केन्दित आँकड़े स्थानान्तरण और ध्वनी संचार जैसे समकालिक संचार की सुविधा देता है।
## सन्दर्भ

श्रेणी:नेटवर्क सेवाएँ
द्वितीय विश्वयुद्ध काल की प्रौद्योगिकी

right|thumb|300px|१६ जुलाई १९४५ का ट्रिनिटी विस्फोट : इससे परमाणु बम के युग का आरम्भ हुआ। 
right|thumb|300px|जर्मन एनिग्मा : कूट का रहस्य खोज निकालने वाली मशीन
प्रौद्योगिकी ने द्वितीय विश्वयुद्ध के परिणाम को बहुत हद तक प्रभावित और निर्धारित किया। द्वितीय विश्वयुद्ध में बाहर आयी प्रौद्योगिकी का अधिकांश हिस्सा १९२० और १९३० के बीच विकसित किया गया था।

लगभग हर प्रकार की प्रौद्योगिकी का इस्तेमाल हुआ था जिसमें से प्रमुख हैं-
* **हथियार** : जलयान, गाडियाँ, वायुयान, आर्टिलरी, राकेट, जैविक, रासायनिक एवं परमाणु हथियार
* **लॉजिस्टिक सपोर्ट** : सैनिकों एवं खाद्य-सामग्री को लाने और ले जाने के लिये गाडियाँ जैसे ट्रेन, ट्रक, वायुयान आदि
* **संचार एवं गुप्तचरी** : नौवहन, संचार, सुदूर-संवेदन (रिमोट सेंसिंग) तथा गुप्तचरी
* **औषधियाँ** : शल्यचिकित्सा में नवाचार, रासायनिक औषधियाँ आदि
* **उद्योग** : कारखानों एवं उत्पादन केन्द्रों में प्रयुक्त तकनीकों में सुधार

श्रेणी:प्रौद्योगिकी का इतिहास
हेमचन्द्र बरुआ

**हेमचन्द्र बरुआ** (असमिया: হেমচন্দ্ৰ বৰুৱা; *हेमसोन्द्रो बोरुवा*), 19 वीं सदी के, असमिया भाषा के एक प्रख्यात लेखक थे। संस्कृत वर्तनी पर आधारित शब्द-व्युत्पत्ति की जानकारी वाले प्रथम असमिया शब्दकोश ‘हेमकोष’ का संकलन बरुआ ने ही किया था। वास्तव में हेमकोष असमिया भाषा का दूसरा शब्दकोश था, प्रथम असमिया शब्दकोश का संकलन एक अमेरिकी बैपटिस्ट मिशनरी डा. माइल्स ब्रोंसन ने किया था तथा इसका प्रकाशन 1867 में किया था, पर इस शब्दकोश में शब्द-व्युत्पत्ति संबंधित जानकारी का आभाव था।

हेमचन्द्र बरुआ, असम के गोलाघाट जिले के निवासी थे।
## सन्दर्भ
 
## बाहरी कड़ियाँ

श्रेणी:असमिया साहित्यकार
सजिल्द

right|thumbnail|200px|धूल रोधी आवरण के साथ एक सजिल्द पुस्तक
एक **सजिल्द** पुस्तक वह पुस्तक होती है जिसपर एक सुरक्षात्मक कठोर आवरण चढ़ा होता है। आमतौर पर यह आवरण एक मोटे गत्ते का बना होता है जिसको कपड़े, मोटे कागज, या कभी कभी चमड़े से भी मढ़ा जाता है। जिल्द शब्द उर्दु से आया है जिसका अर्थ, त्वचा होता है। इस जिल्द को लचीले सीवन टाँको से सिला जाता है ताकि जब पुस्तक को पढ़ने के लिए खोला जाये यह आराम से खोली जा सके और खुलने के बाद खुली रहे, हालांकि आजकल जिल्द को सिलने के बजाय चिपकाया जाता है। 

सजिल्द किताबें अक्सर अम्लमुक्त कागज पर मुद्रित की जाती हैं और यह कागजी जिल्द वाली पुस्तकों से अधिक टिकाऊ होती है। सजिल्द पुस्तकें उत्पादन के समय अपेक्षाकृत थोड़ी और बिक्री के समय काफी महंगी होती हैं। सजिल्द किताबों को धूल से बचाने के लिए अक्सर एक कलात्मक धूल रोधी आवरण इनके साथ आता है।

## सन्दर्भ
 
## बाहरी कड़ियाँ
ओरॅस्त ख़्वोलसन

right|frame|ओरॅस्त ख़्वोलसन
**ओरॅस्त ख़्वोलसन** (रूसी:Орест Данилович Хвольсон, अंग्रेज़ी: Orest Khvolson) एक रूसी भौतिकविज्ञानी थे। १९१६ में अल्बर्ट आइंस्टीन द्वारा सामान्य सापेक्षता सिद्धांत की घोषणाके बाद ख़्वोलसन ने उसपर गहरा अध्ययन किया और १९२४ में ब्रह्माण्ड में गुरुत्वाकर्षक लेंसों के पाए जाने की भविष्यवाणी की। गुरुत्वाकर्षक लेंस के ऊपर अध्ययन करने वाले और उसकी घोषणा करने वाले यह पहले वैज्ञानिक थे। पचपन साल बाद, १९७९ में, इनकी भविष्यवाणी सच साबित हुई जब ट्विन क्वेज़ार नाम की वस्तु की एक के बजाए दो-दो छवियाँ देखी गयी।

## इन्हें भी देखें
* गुरुत्वाकर्षक लेंस
* सामान्य सापेक्षता
* अल्बर्ट आइंस्टीन

## सन्दर्भ

श्रेणी:रूसी वैज्ञानिक
श्रेणी:हिन्दी विकि डीवीडी परियोजना
अविनाश काक

**अविनाश काक** (उर्फ *अवि काक*, जन्म : 1944) का जन्म श्रीनगर, कश्मीर में हुआ। 

वह पर्ड्यू विश्वविद्यालय में विद्युत एवं संगणक अभियांत्रिकी के एक प्रोफेसर हैं, जिन्होंने सूचना संसाधन के कई अलग अलग पहलुओं पर अग्रणी अनुसंधान किया है।

उन्होंने संगणन शास्त्र पर भी कई ग्रन्थ लिखे हैं।

## सन्दर्भ

## ग्रन्थ
* Anders Andersen and Avinash Kak, "Simultaneous Algebraic Reconstruction Technique (SART): A Superior Implementation of ART," Ultrasonic Imaging, 1984
*Avinash Kak and Malcolm Slaney, Principles of Computerized Tomographic Imaging SIAM (Society of Industrial and Applied Mathematics) Press(1988)
*Azriel Rosenfeld and Avinash Kak, Digital Picture Processing Academic Press(1982)
* Avinash Kak, Programming With Objects: A Comparative Presentation of Object Oriented Programming with C++ and Java John Wiley and Sons (2003)
*Avinash Kak, "Scripting with Objects: A Comparative Presentation of Object-Oriented Scripting with Perl and Python" John Wiley and Sons (2008)

## बाहरी कड़ियाँ
* अविनाश काक का निजी मुखपृष्ठ 

श्रेणी:जीवित लोग
श्रेणी:1944 में जन्मे लोग
श्रेणी:भारतीय संगणक वैज्ञानिक
श्रेणी:कश्मीर के लोग
फ़िन

[thumb|200px|तीरों के पीछे लगे हुए [तीरपंख एक तरह के फ़िन होते हैं]]
**फ़िन** (Fin) एक ऐसे पंख को बोलते हैं जिसके ज़रिये हवा, पानी या किसी और द्रव या गैस में कोई जीव या मशीन अपने आप को धकेल सके या अधिक आसानी से बह सके। यह शब्द पहले मछलियों के पंखों के लिए ही इस्तेमाल होता था लेकिन अब दुसरे जानवरों और मशीनों में ऐसे पंखों के लिए भी प्रयोग होता है। फ़िन कई जगहों पर देखे जाते हैं -
* मछलियों के शरीरों पर फ़िन होते हैं जिनके इस्तेमाल से मछलियाँ किसी भी दिशा में तैरती हैं
* तीरों के पीछे लगे हुए तीरपंख एक प्रकार के फ़िन ही होते हैं जो उड़ते हुए तीर का संतुलन ठीक रखते हैं ताकि वह मुड़कर ऊपर-नीचे या दाएँ-बाएँ किसी ग़लत दिशा में न चले जाएँ
* ग़ोताख़ोरी में ग़ोताख़ोर अपने पाऊँ पर तैरने के फ़िन पहनते हैं ताकि ज़्यादा आसानी से तैर सकें
* पनडुब्बियों में फ़िन लगे होते हैं जिस से उनके चलते हुए पानी का प्रतिरोध कम हो जाता है और वह संतुलित रहतीं हैं

## इन्हें भी देखें
* पर (अंग)

## सन्दर्भ

श्रेणी:प्राणी शारीरिकी
श्रेणी:तैराकी
श्रेणी:खेल के उपकरण
श्रेणी:हिन्दी विकि डीवीडी परियोजना
श्रेणी:जलयान अंश
श्रेणी:मछली शारीरिकी
तीरपंख

[thumb|200px|तीरों के पीछे लगे हुए तीरपंख एक तरह के [फ़िन होते हैं]]
**तीरपंख** तीरों के पीछे लगे हुए पंख या अन्य किसी चीज़ के टुकड़े होते हैं जो उड़ते हुए तीर को संतुलित रखते हैं। यह एक प्रकार के फ़िन हैं और यदि इन्हें इस्तेमाल न किये जाएँ तो उड़ते हुए तीर की दिशा ग़लत हो जाने की सम्भावना ज़्यादा हो जाती है - वह मुड़कर दाएँ-बाएँ या ऊपर-नीचे की तरफ़ जा सकता है।

## अन्य भाषाओँ में
अंग्रेज़ी में तीरपंख को "फ़्लॅच" (fletch) कहतें हैं।

## सन्दर्भ




श्रेणी:हिन्दी विकि डीवीडी परियोजना
तैरने के फ़िन

thumb|तैरने के फ़िनों की एक जोड़ी
**तैरने के फ़िन** पैरों में पहनने वाले ऐसे फ़िन होते हैं जिनसे तैराक और ग़ोताख़ोर पानी के अन्दर ज़्यादा आसानी से और ज़्यादा तेज़ी से बढ़ सकते हैं। मछलियों के फ़िन उनकी शरीर की तुलना में काफ़ी बड़े आकार के होते हैं जबकि मनुष्यों के हाथ-पैर छोटे अकार के होते हैं और तैरने के लिए नहीं बने होते। मनुष्य तैर तो सकते हैं लेकिन इसमें काफ़ी ज़ोर लगाना पड़ता है। तैराकी के फ़िन लगाने से यह काम थोड़ा आसान हो जाता है। जब कोई तैराकी कर रहा होता है तो फ़िनों की इतनी आवश्यकता नहीं पड़ती और वह बिना उनके भी तैर सकता है। लेकिन ग़ोताख़ोरी में अक्सर ग़ोताख़ोर भारी-भरकम हवा की टंकी और अन्य ग़ोताख़ोरी का सामान लिए हुए होता है। बिना फ़िनों के उसका ज़्यादा हिल पाना भी मुश्किल हो जाता है।

## इन्हें भी देखें
* फ़िन
* ग़ोताख़ोरी

श्रेणी:तैराकी
श्रेणी:हिन्दी विकि डीवीडी परियोजना
मोनोफ़िन

right|thumb|180px|मोनोफ़िन के साथ मुक्त ग़ोताख़ोरी करती हुई एक युवती
**मोनोफ़िन** एक क़िस्म का तैरने का फ़िन होता है जिसमें एक ही बड़े फ़िन में दो खोल होते हैं जिनमें तैराक या ग़ोताख़ोर अपने दोनों पैर डालता है। आम तौर से तैरने के दो फ़िन हुआ करते हैं जो दोनों टाँगों-पैरों को अलग-अलग हिलने देते हैं, लेकिन मोनोफ़िन में एक ही फ़िन होने की वजह से तैराक के दोनों पैर और टाँगे एक ही साथ हिलाते हैं।

## इतिहास
मोनोफ़िन की इजाद १९७२ में सोवियत संघ में एक युक्रेन में स्थित तैराकी के क्लब में हुई। मोनोफ़िन पहनने वाले १२ किमी प्रति घंटे की रफ़्तार तक तैर सकते हैं।

## प्रयोग
मोनोफ़िन के साथ तैरते हुए घुटनों का प्रयोग न के बराबर होता है और ज़्यादा ज़ोर कूल्हों (हिप) को ऊपर-नीचे उठा कर लगाया जाता है। यह तैरने का तरीक़ा डॉल्फिन के तैरने के तरीक़े से मिलता जुलता है और इसमें धीरे-धीरे ज़ोर लगाने पर भी मोनोफ़िन से आगे की ओर तैरने का काफ़ी धक्का लगाया जा सकता है। बिना हवा के बंदोबस्त के जो मुक्त ग़ोताख़ोरी की जाती है उसमें यह बहुत फ़ायदेमंद चीज़ है क्योंकि धीरे-धीरे तैरने पर भी काफ़ी आगे तक बिना साँस लिए तैरा जा सकता है।

## इन्हें भी देखें
* ग़ोताख़ोरी
* तैरने के फ़िन

## बाहरी कड़ियाँ
* मोनोफ़िन के साथ समुद्र में मुक्त ग़ोताख़ोरी करती युवती (यु-ट्यूब पर)

श्रेणी:तैराकी
श्रेणी:हिन्दी विकि डीवीडी परियोजना
अजिल्द

thumb|right|हरे आवरण वाली एक अजिल्द पुस्तक**अजिल्द**, **पेपरबैक**, या **कागजी जिल्द**, किसी पुस्तक को उसकी जिल्दसाज़ी के अनुसार परिभाषित करती है। अजिल्द पुस्तकों के आवरण पृष्ठ अमूमन कागज या अपेक्षाकृत थोड़े मोटे कागज के बने होते हैं, साथ ही इन्हें सिलने या तार पिरोकर जोड़ने के बजाय चिपकाया जाता है। अजिल्द पुस्तकों का चलन 19 वीं शताब्दी की शुरुआत से चला आ रहा है। अजिल्द पुस्तकें, सजिल्द पुस्तकों की तुलना में सस्ती, पर कम टिकाऊ होती हैं। 

किसी पुस्तक का अजिल्द संस्करण तब ही जारी किया जाता है जब कोई कंपनी किसी पुस्तक को एक कम लागत वाले प्रारूप में जारी करने का फैसला करती है। सस्ते कागज, सरेसी जिल्दसाज़ी और एक मोटे आवरण के अभाव में एक अजिल्द पुस्तक की निर्माण लागत में एक सजिल्द पुस्तक की तुलना में, उल्लेखनीय कमी आती है। यदि कोई पुस्तक बहुत अधिक प्रसिद्ध ना हो या फिर उसके प्रसिद्ध होने के मौके अधिक ना हों या कोई प्रकाशक किसी पुस्तक पर अधिक पैसा लगाने को तैयार ना हो, तो उसे अजिल्द संस्करण में जारी करना एक अच्छा विकल्प है। अजिल्द पुस्तको के सबसे अच्छे उदाहरणों में अधिकतर उपन्यास और पुरानी पुस्तकों के पुनर्मुद्रित, नए संस्करण शामिल हैं।

## सन्दर्भ

श्रेणी:पुस्तकें
विद्युत स्पर्शाघात

[right|thumb|300px|विद्युत दुर्घटना होने पर सहायता तथा [प्राथमिक चिकित्सा|प्राथमिक उपचार]]

विद्युत के किसी स्रोत से सम्पर्क में आने के कारण त्वचा, मांसपेशियों अथवा बाल से होकर पर्याप्त विद्युत धारा प्रवाहित हो जाती है तो इसे **विद्युत स्पर्शाघात** (Electric shock) कहते हैं। यह जानबूझकर किया गया हो सकता है या दुर्घटनावश हो सकता है। किन्तु प्रायः 'स्पर्शाघात' से आशय शरीर के किसी अंग से अवांछित धारा-प्रवाह से ही लिया जाता है।

विद्युत स्पर्शाघात से त्वचा जल सकती है, आदमी बेहोश हो सकता है, या मृत्यु हो सकती है।

## विद्युत सुरक्षा के कुछ सरल उपाय
1. आग, बिजली और पानी कभी-कभी बहुत खतरनाक हो सकते हैं। अतः बिजली का सुरक्षित प्रयोग करें।
 	
2. बिजली पोल तथा स्टे वायर मे अपने जानवर न बाधें।
 
3. बिजली के तार के पास कप़डे सुखाने के लिए लेाहे का तार न बांधे।
 
4. बिजली लाइन के निचे बस ट्राली खडी करके सामान न उतारे।
 
5. बिजली लाईन के नीचे या निकट मकान, खलिहान न बनाये तथा पेड़ न उगाये।
 
6. कटिया लगाकर बिजली का प्रयोग न करे़। अर्थ तार/अर्थिग से बिजली न जलाये।
 
7. I.S.I. वायऱिंग मैटेरिएल एवं उपकरणों का प्रयोग करे।
 
8. विद्युत वायऱिंग में अर्थ लिकेज प्रोटेक्टिव डिवाइस लगायें, पूर्ण सुरक्षा पायें।
 
9. विद्युत दुर्घटना की सुचना विद्युत सुरक्षा विभाग को तुरन्त दें।
 
10. अपने विद्युत अधिष्ठानों/विद्युत उपकरणों की नियमानुसार विद्युत सुरक्षा विभाग द्वारा जाँच करवायें।
 
11. बिजली के तारों से छेड़छाड़ न करें।
 
12. आग की स्थिति में बिजली तुरन्त बन्द करें।
 
13. बिजली की आग पर पानी कदापि न डालें।
 
14. बिजली से दुर्घटनाग्रस्त व्यक्ति को मृत न समझें तुरन्त उपचार करें।
 
15. विद्युत वायऱिंग/अधिष्ठापन का कार्य राजकीय लाइसेंसधारी विद्युत ठेकेदारों से करायें।
 
16. बिजली मिस्त्री विद्युत सुरक्षा विभाग द्वारा आयोजित परीक्षा देकर वायरमैन परमिट प्राप्त कर सकते हैं।
 
17. वायरमैन परमिट धारी मिस्त्री से ही बिजली का कार्य करायें।
 
18. स्विच को फेज के तार में ही लगवायें। न्यूट्रल में कदापि न लगायें। 

## बाहरी कड़ियाँ
* विद्युत सुरक्षा के बारे में जनता के लिये सुझाव (उत्तर प्रदेश विद्युत सुरक्षा निदेशालय)
* घर पर बिजली से सुरक्षा (टाटा पावर)
* Information, Statistic and Video Resource on Arc Flash
* National Institute for Occupation Safety & Health: Worker Deaths by Electrocution, a CDC study
* Physiological effects of electricity
* Electrical injury (Merck Manual)
* Electric Shock Hazards (Hyperphysics)
* Electric Shock: a more technical perspective
* Construction Safety Association of Ontario: Electrocution ... article with case studies
* Protection against electric shocks (wiki): physiological effects and protection rules (PDF version)
* Theodore Bernstein's (Senior Member- IEEE) Electrical Shock Hazards and Safety Standards
* Electric Shock Calculator
* Arc Flash Statistics
* Myths and Misconceptions about Arc Flash

श्रेणी:दैहिक दण्ड
श्रेणी:विद्युत सुरक्षा
श्रेणी:आयुर्वैज्ञानिक आपातकाल
प्रेम नज़ीर

**अब्दुल खादिर** (7 अप्रैल 1926 - 16 जनवरी 1989), जिन्हें उनके सिनेमाई नाम **प्रेम नज़ीर** (मलयालम: നസീര് പ്രേം) से बेहतर जाना जाता है, एक भारतीय फिल्म अभिनेता थे। इन्हें मलयालम सिनेमा के सबसे बड़े सितारों में से एक माना जाता है, साथ ही इन्हें *नित्य हरित नायकन* यानि सदाबहार नायक कह कर भी पुकारा जाता है।

नज़ीर के नाम चार गिनीज रिकॉर्ड दर्ज है; **पहला**: 610 फिल्मों में नायक की भूमिका निभाने का कीर्तिमान, **दूसरा**: 107 फिल्मों में एक ही नायिका (शीला के साथ) नायक की भूमिका निभाने का कीर्तिमान, **तीसरा**: एक साल में प्रदर्शित अधिकतम फिल्मों का कीर्तिमान (1979 में उनतालीस फिल्में) और **चौथा**: 80 नायिकाओं के साथ नायक की भूमिका निभाने का कीर्तिमान। इन्हें भारतीय सिनेमा के सबसे सफल अभिनेताओं में से एक माना जाता है। भारत सरकार द्वारा नज़ीर को उनके भारतीय सिनेमा में योगदान को देखते हुए तीसरे और चौथे सर्वोच्च नागरिक सम्मान क्रमशः पद्म भूषण और पद्म श्री से सम्मानित किया गया है। 
 
## सन्दर्भ

## बाहरी कड़ियाँ
** प्रेम नज़ीर ** को सन १९८३ में भारत सरकार द्वारा कला के क्षेत्र में पद्म भूषण से सम्मानित किया गया था। 
* 

श्रेणी:भारतीय फ़िल्म अभिनेता
श्रेणी:तमिल अभिनेता
श्रेणी:तेलुगू अभिनेता
श्रेणी:मलयाली लोग
श्रेणी:1926 में जन्मे लोग
श्रेणी:केरल के लोग
श्रेणी:भारतीय मुस्लमान
श्रेणी:१९८३ पद्म भूषण
श्रेणी:१९८९ में निधन
डेविड रिटनहाउस

**डेविड रिटनहाउस** (अंग्रेज़ी: David Rittenhouse, जन्म: ८ अप्रैल १७३२, देहांत: २६ जून १७९६) संयुक्त राज्य अमेरिका की टकसाल के पहले निर्देशक थे। वे एक प्रसिद्ध खगोलज्ञ (ऐस्ट्रौनोमर), गणितज्ञ, आविष्कारक और घड़ीसाज़ भी थे।

## इन्हें भी देखें
* बेंजामिन फ्रैंकलिन

श्रेणी:अमेरिका के लोग
श्रेणी:हिन्दी विकि डीवीडी परियोजना
डाइम (अमेरिकी सिक्का)

thumb|right|150px|अमेरिकी डाइम का सिक्का - आगे का रुख़
thumb|right|150px|अमेरिकी डाइम का सिक्का - पीछे का रुख़
**डाइम** (अंग्रेज़ी: dime) संयुक्त राज्य अमेरिका का एक सिक्का है जिसकी क़ीमत १० सेंट होती है। एक अमेरिकी डॉलर में १० डाइम होते हैं। जितने भी सिक्के आधुनिक युग में अमेरिका में प्रचलित हैं उनमें डाइम सबसे पतला और छोटे आकार का सिक्का है।

## शब्द की उत्पत्ति
"डाइम" शब्द पुरानी फ़्रांसिसी भाषा के "disme" शब्द से आता है जिसे "दीमे" उच्चारित किया जाता था। "दीमे" का अर्थ है "दसवा हिस्सा"।

## इतिहास
१७८३ में थॉमस जॅफ़रसन, बेंजामिन फ्रैंकलिन, ऐलॅक्सैन्डर हैमिलटन और डेविड रिटनहाउस ने संयुक्त राज्य में दशमलव पर आधारित मुद्रा बहाल करने का पहला प्रस्ताव रखा। हैमिलटन संयुक्त राज्य के पहले खज़ाने के सचिव थे और उन्होंने १७९१ में उस प्रस्ताव को आगे बढ़ाते हुए अमेरिकी कांग्रेस (संसद) में छह ऐसे दशमलव पर आधारित सिक्के गढ़ने की बात रखी, जिनमें से एक डाइम था। १७९६ से १८३७ तक, डाइम के सिक्के ८९.२४% चांदी और १०.७६% ताम्बे के बने होते थे। चांदी महंगा होने की वजह से यह सिक्के छोटे अकार के होते थे, वरना कुछ लोग सिक्कों को पिघाल कर उनकी धातु बेचने का ग़ैर-क़ानूनी काम करने लगते। १८३७ में चांदी की तादाद बढ़ा कर ९०% और ताम्बे की घटा कर १०% कर दी गयी और डाइम का आकार और भी छोटा कर दिया गया (उसका व्यास १८.८ मिलीमीटर से घटाकर १७.९ मिलीमीटर कर दिया गया जो आज भी क़ायम है)। १९६५ के बाद डाइम से चांदी हटा दी गयी। तब से डाइम का अंदरूनी हिस्सा शुद्ध ताम्बे का होता है जिसके ऊपर एक ७५% ताम्बे और २५% निकल की मिश्रित परत बैठाई जाती है।

## इन्हें भी देखें
* अमेरिकी डॉलर

## सन्दर्भ




श्रेणी:मुद्रा
श्रेणी:हिन्दी विकि डीवीडी परियोजना
ऐलॅक्ज़ैण्डर हैमिलटन

[thumb|right|200px|ऐलॅक्ज़ैण्डर हैमिलटन (१७५५-१८०४), [संयुक्त राज्य अमेरिका के पहले वित्त सचिव]]
**ऐलॅक्ज़ैण्डर हैमिलटन** (अंग्रेज़ी: Alexander Hamilton, जन्म: ११ जनवरी १७५५, देहांत: १२ जुलाई १८०४) संयुक्त राज्य अमेरिका के पहले खज़ाने के सचिव (यानि वित्त सचिव) थे। वे एक अर्थशास्त्री और राजनीतिज्ञ भी थे और उन्हें संयुक्त राज्य की एक बुनियादी हस्ती भी माना जाता है। अमेरिकी क्रान्ति के दौर में वे अमेरिका के राष्ट्रपिता जार्ज वाशिंगटन के सहायक रहे और अमेरिका में संवैधानिक राज की मांग रखी. कई इतिहासकार मानते हैं के "अमेरिका के प्रशासनिक और राजनैतिक ढांचे में सब से अधिक हाथ ऐलॅक्ज़ैण्डर हैमिलटन का ही था"।

## इन्हें भी देखें
* अमेरिकी क्रान्ति
* जार्ज वाशिंगटन
* संयुक्त राज्य अमेरिका

## सन्दर्भ


श्रेणी:अमेरिकी राजनीतिज्ञ
श्रेणी:हिन्दी विकि डीवीडी परियोजना
घड़ीसाज़

thumb|right|मध्यकालीन यूरोप में घड़ीसाज़ों का सन् १५६८ में बना चित्र
**घड़ीसाज़** ऐसे व्यक्ति को बुलाया जाता है जो घड़ियाँ बनाता हो या उनकी मरम्मत करता हो। आधुनिक काल में लगभग सारी घड़ियाँ कारख़ानों में बनती हैं, इसलिए घड़ीसाज़ ज़्यादातर घड़ियों की मरम्मत का काम ही करते हैं। पुराने ज़माने में सारी घड़ियाँ हाथ से बनाई जाती थी और घड़ीसाज़ी को एक ऊंचे दर्जे की कला माना जाता था।

## इन्हें भी देखें
* घड़ी

## सन्दर्भ


श्रेणी:कला
श्रेणी:हिन्दी विकि डीवीडी परियोजना
भारतीय राष्ट्रीय आंकिक पुस्तकालय

**भारत का आंकिक पुस्तकालय** (Digital Library of India) भारतीय भाषाओं एवं अंग्रेजी की पुस्तकों को आनलाइन उपलब्ध कराने का एक प्रकल्प है। यह भारतीय विज्ञान संस्थान द्वारा क्रियान्वित है तथा इसमें 'मिलियन बुक प्रोजेक्ट' भी सहभागी है।

## इन्हें भी देखें
* आंकिक पुस्तकालय
* सूचना और पुस्तकालय नेटवर्क (भारत)
* पारम्परिक ज्ञान का आंकिक संग्रहालय
* गूगल पुस्तकें

## बाहरी कड़ियाँ
* Digital Library of India, IIS website 
* Digital Library of India, Govt. of India website 
* Digital Library of India, Noida 
* Digital Library of India, Bangalore 

### सॉफ्टवेयर
* FREE & FAST software to get books from the Digital Library of India (DLI)
* DLI Viewer  - You can search, download, and generate a pdf version of DLI books from this single application. No additional software is required to create pdf files from the DLI files.

श्रेणी:भारत के पुस्तकालय
श्रेणी:आंकिक पुस्तकालय
सूचना और पुस्तकालय नेटवर्क (भारत)

**सूचना और पुस्तकालय नेटवर्क** (इनफ्लिबनेट) केन्द्र विश्वविद्यालय अनुदान आयोग (यूजीसी) का एक स्वायत्त अंतर विश्वविद्यालय केन्द्र (IUC) है। 1991 में विश्वविद्यालय अनुदान आयोग द्वारा शुरू किया गया यह एक प्रमुख राष्ट्रीय कार्यक्रम है जिसका प्रधान कार्यालय गुजरात विश्वविद्यालय, अहमदाबाद के परिसर में है। IUCAA के तहत इसकी शुरूआत एक परियोजना के रूप में हुई और 1996 में यह एक स्वतंत्र अंतर विश्वविद्यालय केन्द्र बना।

इनफ्लिबनेट भारत में विश्वविद्यालय के पुस्तकालयों के आधुनिकीकरण और सूचना के इष्टतम उपयोग के लिए अत्याधुनिक प्रौद्योगिकी का उपयोग करते हुए देशव्यापी उच्च गति डेटा नेटवर्क के द्वारा देश में सूचना केंद्रों को जोड़ने में शामिल है। इनफ्लिबनेट भारत में शोधकर्ताओं और शिक्षाविदों के बीच विद्वानों के संचार को बढ़ावा देने में एक प्रमुख खिलाड़ी है।

## मिशन और दृष्टिकोण

* नवीनतम प्रौद्योगिकी पर जोर देना, सरंक्षण, नवाचार और सहयोग के माध्यम से ज्ञान का प्रभावी और कुशल उपयोग करने के उद्देश्य से लिए शैक्षणिक संस्थानों में लोगों और संसाधनों आभासी नेटवर्क बनाना।

* सभी शिक्षा संस्थानों में शैक्षिक समुदाय को विद्वतापूर्ण और समकक्ष समीक्षित इलेक्ट्रॉनिक संसाधनों सहज, विश्वसनीय सर्वव्यापक पहुँच उन सेवाओं और उपकरण, प्रक्रियाओं और प्रथाओं को ध्यान में रखकर प्रदान करना जो इसके प्रभावी उपयोग की सहायता कर सके और इस जानकारी के महत्व में वृद्धि कर सके।

* शिक्षा संस्थानों में मूल्य वर्धित सेवाओं के साथ आईसीटी बुनियादी सुविधाओं को बनाना और मजबूत करना।

* प्रयोक्ताओं को कहीं भी, कभी भी इलेक्ट्रॉनिक स्वरूप में जानकारी तक सुरक्षित और सुविधाजनक पहुँच के लिए उपकरण प्रबंधन सक्रिय करना, तकनीक और प्रक्रियाओं का विकास करना।

* ई-संसाधनों के प्रभावी प्रदाय और उपयोग के लिए संसाधन चयन गाइड और ऑनलाइन ट्यूटोरियल का विकास।

* इन संस्थाओं द्वारा निर्मित शिक्षा और अनुसंधान के सामग्री होस्टिंग के लिए हर शिक्षण संस्थानों में डिजिटल खजाने खुले की पहुँच का निर्माण करना।

## लक्ष्य

* शैक्षिक संस्थाओं के पुस्तकालयों में पूर्ण स्वचालन करना

* ऑनलाइन और वास्तविक समय माहौल में पुस्तकालयों में उपलब्ध दस्तावेजों का संघ कैटलॉग बनाना।

* विश्वविद्यालयों के लिए विद्वतापूर्ण, समकक्ष समीक्षा की इलेक्ट्रॉनिक संसाधनों की सर्वव्यापी और सहज पहुँच प्रदान करना।

* विश्वविद्यालयों में विरासत दस्तावेजों के डिजिटलीकरण और ई- प्रारूप में सामग्री (इलेक्ट्रॉनिक शोध निबंध और शोध प्रबंध, शोध लेख, काम पत्र, तकनीकी रिपोर्टें, अवधारणा पत्र, तकनीकी रिपोर्ट, वार्षिक रिपोर्ट, सांख्यिकीय आंकड़ों, आदि का इलेक्ट्रॉनिक संस्करण सहित) के निर्माण को बढ़ावा देना।

* ऊपर वर्णित प्रक्रिया में बनाई गई सामग्री को होस्ट करने के लिए विश्वविद्यालयों में डिजिटल खुले खजाने की पहुँच को बढ़ावा देना।

* निम्न में विशेषज्ञता विकसित करना-

:* डिजिटल सामग्री निर्माण ;

:* डिजिटलीकरण की प्रक्रिया और

:* डिजिटल निक्षेपगारों का प्रबंध।

* ऊपर वर्णित लक्ष्यों को हासिल करने के लिए नई प्रौद्योगिकी के विभिन्न पहलुओं पर अनुप्रयोगों में प्रशिक्षण देना।

## इन्हें भी देखें
* भारत का आंकिक पुस्तकालय

## बाहरी कड़ियाँ
* '''सूचना और पुस्तकालय नेटवर्क''' का जालघर
* ''Libraries' digitisation will revolutionise education'', The Hindu, Feb 5, 2006
* ''Opportunities for Libraries in Managing and Resource Sharing Through Consortia: A New Challenge for Indian Librarians'', dLIST, University of Arizona
* INFLIBNET Homepage
* Online catalogs of major Indian university libraries

श्रेणी:Libraries in India
आंकिक पुस्तकालय

**आंकिक पुस्तकालय** इन्टरनेट के पुस्तकालय है। आंकिक पुस्तकालय में विद्या योगदान होता है पुस्तकों को आनलाइन उपलब्ध कराने का एक प्रकल्प है। 
 

## इन्हें भी देखें
* भारत का आंकिक पुस्तकालय
* विद्या योगदान

## बाहरी कड़ियाँ
* CNRI-DARPA: D-Lib Magazine Electronic publication that primarily focuses on digital library research and development

### संगोष्ठियाँ
* TPDL - Theory and Practice of Digital Libraries
* ECDL - European Conference on Digital Libraries
* ICADL - International Conference on Asian Digital Libraries
* JCDL - ACM and IEEE Joint Conference on Digital Libraries
* ICSD - International Conference for Digital Libraries and the Semantic Web

पुस्तकालय, आंकिक
*
पुस्तकालय, आंकिक
पुस्तकालय, आंकिक
पुस्तकालय, आंकिक
चीन में विज्ञान तथा प्रौद्योगिकी का इतिहास

चीन में विज्ञान तथा प्रौद्योगिकी का इतिहास बहुत पुराना एवं समृद्ध है। पुराने काल से ही विश्व के अन्य देशों एवं सभ्यताओं से स्वतंत्र रूप से चीन के दार्शनिकों ने विज्ञान, प्रौद्योगिकी, गणित, खगोल आदि में उल्लेखनीय प्रगति की थी। पारम्परिक चीनी औषधि, एक्युपंचर तथा आयुर्वेदिक औषधियों का चीन में प्राचीन काल से प्रचलन है। चीनियों द्वारा विश्व के अन्य लोगों से पूर्व कॉमेट, सूर्य ग्रहण एवं सुपरनोवा रेकार्ड किये गये थे।

## बाहरी कड़ियाँ
* Institute for the History of Natural Science, Chinese Academy of Sciences
* Chinese Society for the History of Science and Technology
* Popular Science Alliance Network, Internet Society of China
* China Association for Science and Technology
* China International Association for Promotion of Science and Technology (CIAPST)
* China Popular Science Network
* China Research Institute for Science Popularization
* Science Education Network
* China Association of Children's Science Instructors
* China Science

श्रेणी:चीन का इतिहास
श्रेणी:विज्ञान का इतिहास
श्रेणी:चीन में विज्ञान एवं प्रौद्योगिकी की स्थिति
श्रेणी:चीनी आविष्कार
बेसर

**बेसर**, एक घोड़े और गधी के मिलन से उत्पन्न एक संकर संतान है। यह खच्चर के समान है जिसका जन्म एक गधी और घोड़े के मिलन के परिणामस्वरूप होता है। खच्चर के बनिस्बत किसी बेसर का जन्म एक दुर्लभ घटना होती है। सभी नर बेसर बंध्य होते हैं, जबकि मादा बेसर कुछ दुर्लभ मौकों पर गर्भधारण कर सकती हैं। 

## सन्दर्भ

## बाहरी कड़ियाँ

श्रेणी:पशु
श्रेणी:संकर पशु
श्रेणी:पशुधन
शंकर केशव कानेटकर

**शंकर केशव कानेटकर** (२८ अक्टूबर १८९३ - १९७४) मराठी के सुप्रसिद्ध कवि। 

कानेतकर का जन्म 28 अक्टूबर 1893 ई. को फत्यापुर, रहिमतपुर, जिला सतारा में हुआ। आपने एम.ए. की परीक्षा उत्तीर्ण की और लेखनकार्य में जुट गए। 'अभागी कमल' (1923 ई.), 'अंबाराय' (1928), 'कांचनगंगा' (1930), 'चंद्रलेखा' (1951) तथा 'अनिकेत' (1955) इत्यादि आपके प्रकाशित काव्यग्रंथ हैं। 'नाट्यछटा' (1939 ई.) नामक एक आलोचनात्मक ग्रंथ का भी आपने प्रणयन किया है। 4 दिसम्बर 1973 ई. को 80 वर्ष की आयु में आपका देहावसान हो गया।

श्रेणी:मराठी साहित्यकार
खच्चर

**खच्चर**,  यह बेसर के समान है जिसका जन्म एक घोड़ी और गधे के मिलन के परिणामस्वरूप होता है। घोड़ा और गधा विभिन्न प्रजाति हैं और इनमें गुणसूत्रों की संख्या भी भिन्न होती है। जहाँ गधे में ६२ गुणसूत्र होते हैं वहीं घोड़ों में इनकी संख्या ६४ होती है। खच्चर को आमतौर पर बोझा ढोने के काम में लाया जाता है। औद्योगीकरण से पहले खच्चर सामान को लाने ले जाने में एक महत्त्वपूर्ण भूमिका निभाया करते थे। सभी नर खच्चर बंध्य होते हैं, जबकि मादा खच्चर कुछ दुर्लभ मौकों पर गर्भधारण कर सकती हैं। खच्चर का आकार इसको जन्म देने वाली घोड़ी के आकार पर निर्भर करता है। जो सामान्यतः आम घोड़े के आकार का होता है।

## सन्दर्भ
 
## बाहरी कड़ियाँ

श्रेणी:पशु
श्रेणी:पालित पशु
श्रेणी:संकर पशु
श्रेणी:पशुधन
बारडोली सत्याग्रह

[right|thumb|300px|बारडोली सत्याग्रह में सरदार पटेल और [महात्मा गांधी]]
**बारदोली सत्याग्रह**, बारदोली सत्याग्रह भारतीय स्वाधीनता संग्राम के दौरान जून 1928 में गुजरात में हुआ यह एक प्रमुख किसान आंदोलन था जिसका नेतृत्व वल्लभ भाई पटेल ने किया था। उस समय प्रांतीय सरकार ने किसानों के लगान में 22 प्रतिशत तक की वृद्धि कर दी थी। सरदार वल्लभ भाई पटेल ने इस लगान वृद्धि का जमकर विरोध किया। सरकार ने इस सत्याग्रह आंदोलन को कुचलने के लिए कठोर कदम उठाए, पर अंतत: विवश होकर उसे किसानों की मांगों को मानना पड़ा। एक न्यायिक अधिकारी बूमफील्ड और एक राजस्व अधिकारी मैक्सवेल ने संपूर्ण मामलों की जांच कर 22 प्रतिशत लगान वृद्धि को गलत ठहराते हुए इसे घटाकर 6.03 प्रतिशत कर दिया।

इस सत्याग्रह आंदोलन के सफल होने के बाद वहां की महिलाओं ने वल्लभभाई पटेल को ‘सरदार’ की उपाधि प्रदान की। किसान संघर्ष एवं राष्ट्रीय स्वाधीनता संग्राम के अंर्तसबंधों की व्याख्या बारदोली किसान संघर्ष के संदर्भ में करते हुए गांधीजी ने कहा कि इस तरह का हर संघर्ष, हर कोशिश हमें स्वराज के करीब पहुंचा रही है और हम सबको स्वराज की मंजिल तक पहुंचाने में ये संघर्ष सीधे स्वराज के लिए संघर्ष से कहीं ज्यादा सहायक सिद्ध हो सकते हैं।

## बाहरी कड़ियाँ
* Free India: Sardar Patel - The Hero of Bardoli

श्रेणी:भारतीय स्वतन्त्रता संग्राम
श्रेणी:सरदार बल्लभभाई पटेल
श्रेणी:गुजरात का इतिहास
केन्द्रीय शिक्षक पात्रता परीक्षा

**यह एक केंद्रीय शिक्षक पात्रता परीक्षा** (CTET/सीटीईटी) सीबीएसई द्वारा आयोजित पात्रता परीक्षा है। इस पात्रता परीक्षा की शुरुआत  2011 में की गई थी। सरकारी स्कूलों में अध्यापकों को नियोजित करने के लिये यह प्रस्ताव पारित किया गया था। यह  स्कूलों में छह से 14 वर्ष के बच्चों को निःशुल्क एवं अनिवार्य शिक्षा का अधिकार कानून के तहत शिक्षकों की कमी को पूरा करने और गुणवत्ता सुनिश्चित करने के उद्देश्य से स्कूलों में शिक्षकों की पात्रता परीक्षा का आयोजन किया जाता है। इसके तहत शिक्षकों की दक्षता, बुद्धिमता और योग्यता के साथ प्राथमिक एवं उच्च प्राथमिक स्तर पर चुनौतियों से निपटने में उनकी क्षमता का आकलन किया जाएगा।

सीटीईटी परीक्षा के दो प्रश्न-पत्र होंगे, जिसमें पहला प्रश्न-पत्र उन लोगों के लिए होगा जो पहली कक्षा से पंचमी कक्षा को पढ़ाना चाहते हैं जबकि दूसरा प्रश्न-पत्र उन लोगों के लिए होगा जो छठी कक्षा से आठवीं कक्षा को पढ़ाना चाहते हैं। जो लोग दोनों स्तरों पर कक्षाओं में पढ़ाना चाहते हैं। उन्हें दोनों पत्रों की परीक्षा देनी होगी।

## इन्हें भी देखें
* यूजीसी राष्ट्रीय पात्रता परीक्षा (यूजीसी नेट)
* राष्ट्रीय शिक्षक शिक्षा परिषद
## सन्दर्भ

परीक्षा, केन्द्रीय शिक्षक पात्रता
परीक्षा, केन्द्रीय शिक्षक पात्रता
भारती फाउण्डेशन

right|thumb|300px|खुशी से स्कूल आते बच्चे
**भारती फाउण्डेशन**, भारती इंटरप्राइजेज नामक प्रसिद्ध भारतीय व्यापारिक समूह का लोकोपकारिक कार्य करने वाली संस्था है। यह सन 2000 में स्थापित किया गया था। इसका उद्देश्य वंचित बच्चों एवं युवावों को अपना क्षमता (पोटेंशियल) साकार करने में सहायता करना है। 

भारती फाउंडेशन ने 500 प्राथमिक एवं 50 उच्च माध्यमिक सत्य भारती स्कूल के माध्यमों से लगभग 2 लाख बच्चों के मध्य शिक्षा का अलख जगाने का बीड़ा उठाया है। इन स्कूलों की स्थापना तथा इसके परिसंचालन व प्रबंधन के लिए भारती समूह लगभग 200 करोड़ रूपए धनराशि उपलब्ध करा रहा है। स्कूलों की स्थापना में सार्वजनिक-निजी-भागीदारी स्वरूप को अंकीकृत किया गया है। यह बहुत ही अनोखा और देश में किसी निजी क्षेत्र कारोबार समूह द्वारा आरंभ किया गया एक विशाल शिक्षा अभियान बन चुका है, विशेषतौर पर ग्रामीण भारत के लिए। इसकी सबसे प्रमुख बात है कि इस शिक्षा अभियान का दायरा केवल एक राज्य विशेष न होकर 5 राज्यों में है। ये विद्यालय पंजाब, हरियाणा, राजस्थान, उत्तर प्रदेश और तमिलनाडु में स्थित है। वर्ष 2006 में आरंभ हुआ सत्य भारती स्कूल कार्यक्रम एक व्यापाक शैक्षणिक अभियान है, जो अब ऐसे समय में जोर पकड़ने लगा है जब भारत में बाल शिक्षा पर सरकार बहुत ही गंभीर है गई है।

## बाहरी कड़ियाँ
* भारती फाउण्डेशन
* 2 लाख ग्रामीण बच्चों के जीवन में शिक्षा की ज्योति जगाने चला भारती फाउंडेशन

श्रेणी:शैक्षिक फाउण्डेशन
श्रेणी:भारत के शैक्षिक संगठन
रेलवे भर्ती बोर्ड

भारतीय रेल में रिक्त पदों की भर्ती **रेलवे भर्ती बोर्डों** (रेलवे रिक्रूटमेंट बोर्ड / आरआरबी) के माध्यम से की जाती है। इस समय पूरे भारत में कुल 21 रेलवे भर्ती  बोर्ड क्रियाशील हैं।

भारत सरकार के अधीन विभिन्न रेलवे क्षेत्रों में रिक्त पदों को भरने के लिए जिम्मेदार है। वर्तमान में पूरे भारत में कुल 21 रेलवे भर्ती बोर्ड हैं, जो विभिन्न क्षेत्रों के लिए अलग-अलग काम करते हैं.

कुछ प्रमुख रेलवे भर्ती परीक्षाएं

* RRB NTPC  : यह क्लर्क, गार्ड, कमर्शियल अपरेंटिस आदि जैसे गैर-तकनीकी पदों पर भर्ती के लिए आयोजित की जाती है।
* RRB ALP : यह सहायक लोको पायलट के पद पर भर्ती के लिए आयोजित की जाती है।
* RRB Technician: यह विभिन्न तकनीशियन पदों जैसे इलेक्ट्रॉनिक्स मैकेनिक, इलेक्ट्रिकल मैकेनिक आदि के लिए आयोजित की जाती है।

## रेलवे भर्ती बोर्ड के उद्देश्य

यह रेलवे भर्ती बोर्ड समय समय पर विस्तारित हुई नीतियों के आधार पर निम्नलिखित उद्देश्यों के लिए गठित हुआ है।

1। विद्यमान रेलवे भर्ती बोर्डस के काम के बोझ को समेकित बनाना।

2। भर्ती प्रक्रिया में सरलता लाना।

3। भर्ती एजेंसी को दूरस्थ इलाके में रहने वाले उम्मीदवारों के करीब लाना।

4। अखिल भारतीय स्तर पर भर्ती करना।

## विभिन्न रेलवे भर्ती बोर्ड
अहमदाबाद 	https://web.archive.org/web/20190810042004/http://www.rrbahmedabad.gov.in/

अजमेर 	https://web.archive.org/web/20180224032501/http://rrbajmer.org/

इलाहाबाद 	https://web.archive.org/web/20190401051928/http://rrbald.nic.in/

बंगलोर 	https://web.archive.org/web/20190930060702/http://www.rrbbnc.gov.in/

भोपाल 	https://web.archive.org/web/20110505014955/http://www.rrbbpl.nic.in/

भुवनेश्वर 	https://web.archive.org/web/20190930060658/http://www.rrbbbs.gov.in/

चंड़ीगढ़ 	https://web.archive.org/web/20181105014246/http://rrbcdg.org/

चेन्नई 	https://web.archive.org/web/20190514042417/http://www.rrbchennai.net/

गोरखपुर 	https://web.archive.org/web/20190930060727/http://www.rrbgkp.gov.in/

गोवाहाटी 	https://web.archive.org/web/20190819010242/http://www.rrbguwahati.gov.in/

जम्मु तथा श्रीनगर 	https://web.archive.org/web/20190923054020/http://www.rrbjammu.nic.in/

कोलकता 	https://web.archive.org/web/20190404071531/http://rrbkolkata.org/

मालदा 	https://web.archive.org/web/20190930060720/http://www.rrbmalda.gov.in/

मुंबई 	https://web.archive.org/web/20190930060725/http://www.rrbmumbai.gov.in/

मुझफ्फरपुर 	https://web.archive.org/web/20191020210908/http://www.rrbpatna.org/

पटना https://web.archive.org/web/20101205145334/http://www.rrbbpl.nic.in/hindi/HExpro.htm

रांची 	https://web.archive.org/web/20190330191213/http://www.rrbranchi.org/

सिकंराबाद 	https://web.archive.org/web/20190420074817/http://rrbsecunderabad.org/

तिरुअनंतपुरम 	https://web.archive.org/web/20190811200929/http://www.thiruvananthapuram.net/

बिलासपुर http://www.rrbbilaspur.gov.in/RRB-Hindi/

## बाहरी कड़ियाँ
* रेलवे भर्ती बोर्ड, बिलासपुर
* कैसे होती है रेलवे में भर्ती?

भर्ती बोर्ड
श्रेणी:करिअर
आदम टैब्लेट

**आदम टैबलेट** एक टैबलेट कंप्यूटर है जो एक भारतीय कंपनी नोशन इंक का अंतर्राष्ट्रीय स्तर का खालिस भारतीय उत्पाद है। इसमें बहुत सी विशिष्टताएं अपनी तरह की अनोखी व सर्वप्रथम हैं जो इसके प्रयोगकर्ताओं को ईबुक पढ़ने, नेट ब्राउज करने, मनोरंजन और कंप्यूटिंग कार्य के तौर तरीकों को बदल कर रख देंगी। आदम विद्यार्थियों, कलाकारों, फोटोग्राफरों, मीडिया प्रोफेशनलों, व्यवसायियों आदि सभी के लिए बेहद काम की होगी और यहां तक कि इसमें एचडीएमआई इनपुट के जरिए हाई डेफिनिशन अडियो-वीडियो का अल्टीमेट मनोरंजन भी होगा।

## बाहरी कड़ियाँ
* टेबलेट पीसी बाजार में छाने की जंग
* Notion Ink Official website 
* Read Notion Ink news at notioninking.com  
* Blog site of Rohan Shravan Creator of the company Notion Ink 
* Notion Ink Community  
* Adam Tablet News 

श्रेणी:अन्तरजाल टैबलेट
इंजीनियरी महाविद्यालय

**इंजीनियरी महाविद्यालय** (Engineering colleges) से आशय उन महाविद्यलयों से है जिनमें स्नातक स्तर पर इंजीनियरी की पढ़ाई होती है। इन पाठ्यक्रमों की अवधि चार से पाँच वर्ष की होती है। 

## इन्हें भी देखें
*दूरस्थ प्रयोगशाला (रिमोट लैबोरेटरी)

## बाहरी कड़ियाँ
* Specialist Schools Trust

श्रेणी:विशिष्ट विद्यालय
श्रेणी:अभियंत्रिकी
लुई द ब्रॉई

**लुई द ब्रॉय** (, जन्म: १५ अगस्त १८९२, देहांत: १९ मार्च १९८७) एक फ़्रांसिसी भौतिकी वैज्ञानिक और नोबेल पुरस्कार विजेता थे। उन्होंने १९२४ में सारे पदार्थों के तरंग-कण द्विरूप होने का दावा किया था और उसके लिए गणित विकसित किया था। यह भविष्यवाणी आगे चलकर प्रयोगों में सिद्ध हो गयी। वह कलिंग पुरस्कार के प्रथम प्राप्तकर्ता थे।

## परिचय
लूई विक्टर द ब्रॉग्ली का जन्म फ्रांस के दिएप नगर में हुआ था। इन्होंने १९०१ ईo में पैरिस विश्वविद्यालय से इतिहास के स्नातक तथा १९१३ ईo में विज्ञान के स्नातक की उपाधि प्राप्त की।

सन् १९२४ में ब्रॉग्ली ने डाक्टर की उपाधि के लिये अपना शोधप्रबंध उपस्थित किया, जिसका शीर्षक था 'क्वांटम सिद्धांत संबंधी गवेषणाएँ'। १९२९ ईo में ब्रॉग्ली को नोबेल पुरस्कार मिला और उसी वर्ष फ्रांसीसी वैज्ञानिक अकादमी ने इन्हें प्वाँकरे पदक प्रधान किया। १९३३ ईo में ये उस अकादमी के सभासद भी निर्वाचित हो गए और १९४२ ईo में उसके स्थायी मंत्री भी नियुक्त हो गए। सन् १९२८ में प्वाँकरे इंस्टिट्यूट में सैद्धांतिक भौतिकी के प्रधानाध्यापक नियुक्त हुए। इन्हीं के प्रयास से यह संस्था समकालीन भौतिक सिद्धांतों के अध्ययन के लिये एक केंद्र बन गई। ब्रॉग्ली ने परमाणविक कणिकाओं तथा प्रकाश-विज्ञान पर महत्वपूर्ण वैज्ञानिक पुस्तकें प्रकाशित की हैं। सन् १९४५ में फ्रांसीसी सरकार ने पारमाणिक ऊर्जा के उच्च आयोग की स्थापना की और ब्रॉग्ली को उसका तकनीकी परामर्शदाता नियुक्त किया। साहित्यिक कार्य के कारण १९४५ ईo में ये फ्रांसीसी अकादमी के सदस्य निर्वाचित हुए। ये फ्रांसीसी लेखकसंघ के सम्मानित सभापति रहे और १९५२ ईo में इन्हें वैज्ञानिक लेखन की उत्कृष्टता के लिये कलिंग प्रतिष्ठान द्वारा प्रदत्त प्रथम पुरस्कार मिला था।

प्रत्येक गतिशील कण के साथ इन्होंने एक आनुषंगिक तरंग की कल्पना की। जिन कणों का द्रव्यमान प्रेक्षणग्राह्य परिणाम का होता है और जिनका अध्ययन चिरप्रतिष्ठित यांत्रिकी से किया जाता है उनमें से कणिकाओं के गुणों का ही लगभग पूर्ण प्राधान्य रहता है, किंतु परमाणुस्तरीय कणिकाओं में तरंगीय गुण प्रमुख हो जाते हैं। इन सिद्धांतों का प्रायोगिक सत्यापन बेल टेलिफोन की प्रयोगशालाओं में कुछ अमरीकी भौतिक वैज्ञानिकों ने किया। इलेक्ट्रॉन और प्रोटॉन के सदृश पारमाणविक कणिकाओं में उनकी आनुषंगिक तरंगों के कारण प्रकाश और एक्स किरणों के समान ही विवर्तन की घटनाओं का प्रायोगिक अध्ययन किया। बाद में इन्हीं विचारों का व्यावहारिक उपयोग चुंबकीय लेंसों के विकास में हुआ, जिनपर इलेक्ट्रॉन सूक्ष्मदर्शी आधारित है।

## इन्हें भी देखें
* तरंग-कण द्विरूप
* नोबेल पुरस्कार विजेताओं की सूची

श्रेणी:फ़्रांसिसी वैज्ञानिक
श्रेणी:हिन्दी विकि डीवीडी परियोजना
श्रेणी:1892 में जन्मे लोग
श्रेणी:नोबेल पुरस्कार विजेता भौतिक विज्ञानी
श्रेणी:१९८७ में निधन
हाइनरिख़ हर्ट्ज़

[thumb|[कार्ल्सरूह प्रौद्योगिकी संस्थान में हाइनरिख़ हर्ट्ज़ का स्मारक]]
**हाइनरिख़ रूडॉल्फ़ हर्ट्ज़** (जर्मन: Heinrich Rudolf Hertz, जन्म: २२ फ़रवरी १८५७, देहांत: १ जनवरी १८९४) एक जर्मन भौतिक विज्ञानी थे जिन्होंने जेम्स क्लर्क माक्सवेल द्वारा खोजे गए प्रकाश के मूल विद्युतचुम्बकीय विकिरण (इलेक्ट्रोमैग्नेटिक रेडिएशन) की तरंगों के सिद्धांत को और आगे विकसित किया। वे पहले वैज्ञानिक थे जिन्होंने प्रयोगशाला में रेडियो की तरंगों को प्रसारित करने और पकड़ने के यंत्र बनाये। उनके इस महत्वपूर्ण काम के लिए रडियो की आवृत्ति (फ़्रीक्वॅन्सी) के माप का नाम "हर्ट्ज़" (Hertz) रखा गया जिसे छोटे रूप में "Hz" लिखा जाता है।

## इन्हें भी देखें
* जेम्स क्लर्क माक्सवेल
* विद्युतचुम्बकीय विकिरण

श्रेणी:जर्मन वैज्ञानिक
श्रेणी:हिन्दी विकि डीवीडी परियोजना
फोटॉन

[thumb|200px|right|एक [लेसर में प्रसारित होते कलासम्बद्ध प्रकाश के फ़ोटोन]]
भौतिकी में **फ़ोटॉन** या **प्रकाशाणु**, या **भाणु**, प्रकाश और अन्य विद्युतचुंबकीय विकिरण (इलेक्ट्रोमैग्नेटिक रेडिएशन) के मूलभूत कण को बोला जाता है। फ़ोटोन का द्रव्यमान (भार) शून्य होता है। सारे मूलभूत कणों की तरह फ़ोटोन भी तरंग-कण द्विरूप दर्शाते हैं, यानी उनमें तरंग और कण दोनों की ही प्रवृत्ति होती है।
फोटोन की गति तीव्र होती है यह प्रकाश की गति से यात्रा करता है । फोटान सरल रेखा में गति करता है तथा इसके मध्य आकर्षण व प्रतिकर्षण का गुण पाया जाता है । इसका द्रव्यमान शून्य होता है फोटॉन में कोई विधुत आवेश नहीं होता है । 

## ेखें
* तरंग-कण द्विरूप
* विद्युतचुंबकीय विकिरण

श्रेणी:भौतिकी
श्रेणी:हिन्दी विकि डीवीडी परियोजना
*
श्रेणी:मूलकण
श्रेणी:विद्युत चुम्बकत्व
श्रेणी:प्रकाशिकी
श्रेणी:गेज बोसोन
द्वितीय औद्योगिक क्रांति

**द्वितीय औद्योगिक क्रांति** (Second Industrial Revolution या Technological Revolution) से आशय उन्नीसवीं शती के उत्तरार्ध से लेकर द्वितीय विश्वयुद्ध तक हुए अपेक्षाकृत वृहद औद्योक विकास से है। प्रायः इसका आरम्भ १८६० में बेसमर इस्पात की स्थापना से माना जाता है।

द्वितीय औद्योगिक क्रांति के दौरान पश्चिमी यूरोप (ब्रिटेन, जर्मनि, फ्रांस, डेनमार्क आदि) तथा अमेरिका एवं जापान (१८७० के बाद) में तेजी से औद्योगिक विकास हुआ। द्वितीय औद्योगिक क्रांति, औद्योगिक क्रान्ति की अगली कड़ी थी।

## इन्हें भी देखें
* प्रौद्योगिकी का इतिहास

श्रेणी:प्रौद्योगिकी का इतिहास
श्रेणी:औद्योगिक क्रांति
किलकिल

**किलकिल** विष्णुपुराण (4.24) तथा श्रीमद्भागवत पुराण (12.1) में कलियुगी राजाओं के प्रसंग में मौनवंशी राजाओं के अनंतर उल्लिखित एक राज्य और राज्यवंश। विष्णु पुराण में इनका नाम 'कैंकिल' दिया गया है (*तेषूत्सन्नेषु कैंकिला यवना भूपतयो भविष्यन्ति अमूर्धाभिषिक्ता:*, 4.54.55)। भागवत में इनकी राजधानी 'किलकिला' का उल्लेख किया गया है जो इनके नामकरण का कारण मानी जा सकती है (*किलकिलायां नृपतयो भूतनंदो/थ वंगिरि:*, 12.1.32)। भागवत के वर्णन से प्रतीत होता है कि ये मूलत: भारत के बाहर वाह्लीक (बैक्ट्रिया) के राजा थे जिनका आधिपत्य भारत में भी किसी युग में था। भाऊदाजी के मत से ये अजंता गुफा के आसपास बताया जाता है। यवन नाम से इनके आयोनियनन ग्रीक होने का अनुमान होता है। ये कोंकण में 980 ईस्वी के आसपास शासक रूप में वर्तमान थे। आंध्र पर राज्य करनेवाले इस यवन वंश का उत्कर्षकाल 576 ई. से 900 ई. तक माना जाता है।

बुंदेलखंड से प्राप्त अनेक शिलालेखों में 'किलकिला' नाम का उल्लेख हुआ है और इस प्रदेश में किलकिला नाम की नदी बहती है। इस कारण कुछ इतिहासकारों का मत है कि इस प्रदेश का प्राचीन नाम किलकिला था और अभिलेखों में वर्णित किलकिला नृप दूसरी तीसरी शती ई. में बुंदेलखंड में राज्य करते थे। कुछ लोग इन्हें नागवंशी अनुमान करते हैं तथा उनका संबंध भारशिव और वाकाटक नरेशों से जोड़ते हैं।

श्रेणी:भारतीय राजवंश
कुंडल

**कुंडल** कान में पहनने का एक आभूषण, जिसे स्त्री-पुरुष दोनों पहनते थे। प्राचीन काल में कान को छेदकर जितना ही लंबा किया जा सके उतना ही अधिक वह सौंदर्य का प्रतीक माना जाता था। इसी कारण भगवान्‌ बुद्ध की मूर्तियों में उनके कान काफी लंबे और छेदे हुए दिखाई पड़ते हैं। इस प्रकार कान लंबा करने के लिये लकड़ी, हाथीदाँत अथवा धातु के बने लंबे गोल बेलनाकार जो आभूषण प्रयोग में आते थे, उसे ही मूलत: कुंडल कहते थे और उसके दो रूप थे - प्राकार कुंडल और वप्र कुंडल। बाद में नाना रूपों में उसका विकास हुआ। साहित्य में प्राय: पत्र कुंडल (पत्ते के आकार के कुंडल), मकर कुंडल (लकड़ी, धातु अथवा हाथीदाँत के कुंडल), शंख कुंडल (शंख के बने अथवा शंख के आकार के कुंडल), रत्न कुंडल, सर्प कुंडल, मृष्ट कुंडल आदि के उल्लेख प्राप्त होते हैं। देवताओं के मूर्तन के प्रसंग में बृहत्संहिता में सूर्य, बलदेव और विष्णु को कुंडलधारी कहा गया है। प्राचीन मूर्तियों में प्राय: शिव और गणपति के कान में सर्प कुंडल, उमा तथा अन्य देवियों के कान में शंख अथवा पत्र कुंडल और विष्णु के कान में मकर कुंडल देखने में आता है।

नाथ पंथ के योगियों के बीच कुंडल का विशेष महत्व है। वे धातु अथवा हिरण की सींग के कुंडल धारण करते हैं।

श्रेणी:संस्कृति
श्रेणी:शृंगार
बलवंत पांडुरंग अण्णा साहब किर्लोस्कर

right|thumb|300px|अण्णा साहब किर्लोस्कर
**बलवंत पांडुरंग अण्णा साहब किर्लोस्कर** (1843-1885 ई0) मराठी रंगमंच के आदि संगीत-नाटककार थे। 

आपका जन्म महाराष्ट्र के बेलगाँव जिले के एक गाँव में हुआ था। विद्याध्ययन के लिए 1863 में पूना भेजे गए किंतु संगीत और नाटक में आरंभ से ही रुचि होने के कारण स्कूली पढ़ाई में मन नहीं लगा। पढ़ाई छोड़कर आपने अध्यापक, सिपाही आदि की नौकरी की पर उनके जीवन का विकास नाटक के क्षेत्र में ही हुआ। उन्होंने 1866 में भारत शास्त्रोत्तेजक मंडली की स्थापना की और अपने लिखे नाटक श्री शंकर-दिग्विजय और 'अलाउद्दीन' का मंचन किया। इसमें उन्हें पर्याप्त सफलता मिली। इससे उत्साहित होकर उन्होंने अपने सहकर्मियों के साथ मिलकर किर्लोस्कर संगीत नाटक मंडली के नाम से एक व्यावसायिक संस्था की स्थापना की और 1880 ई. में पूना में अभिज्ञान शाकुंतल का मराठी संगीत रूपक संगीत शाकुंतल प्रस्तुत किया। इस नाटक की सफलता ने मराठी रंगमंच में एक नया युग उपस्थित कर दिया। किर्लोस्कर ने 'संगीत शाकुंतल' के अतिरिक्त सौभद्र रामराज्य वियोग आदि अन्य कई नाटक लिखे और वे सभी समादरित हुए। 

42 वर्ष की अवस्था में आपका 2 नवंबर 1885 ई. में देहांत हो गया।

## मराठी रंगमंच का इतिहास
1843 में, उसी वर्ष जिसमें किर्लोस्कर का जन्म हुआ था, विष्णुदास भावे ने नाटक सीता स्वयंवर (सीतास्वयंवर) का मंचन करके मराठी नाटकों की प्रस्तुति की शुरुआत की, सांगली की रियासत के राजा तब दर्शकों के बीच उपस्थित थे।

बेलगाम में एक स्कूल शिक्षक के रूप में काम करते हुए, किर्लोस्कर ने 1866 में भारतशास्त्रोत्तेजक मंडली की स्थापना की। सात साल बाद, उन्होंने अपने पहले गद्य नाटक श्री शंकर दिग्विजय (श्रीशंकर दिग्विजय) की रचना को कोल्हापुरकर नाटक मंडली द्वारा सार्वजनिक प्रस्तुति के लिए पूरा किया।  )  1874 के आसपास, उन्होंने किर्लोस्कर नाटक मंडली (किरहोस्कर नाट्य मंडली) की स्थापना की।

1879 में, नाटककार और निर्माता त्रिलोककर ने स्वतंत्र रूप से मराठी जनता के लिए अपना संगीत नाटक नल-दमयंती (नल-दमयंती) प्रस्तुत किया।  यह मराठी मंच पर पहला संगीतमय नाटक था।

## बाहरी कड़ियाँ
* https://web.archive.org/web/20110822121928/http://www.kamat.com/indica/music/natya_sangeet.htm

श्रेणी:मराठी साहित्यकार
कच्छ की खाड़ी

**कच्छ की खाड़ी** गुजरात राज्य के उत्तर-पश्चिम क्षेत्र में कच्छ जिला और जामनगर जिले के मध्य स्थित है। इस खाड़ी के पश्चिम में अरब सागर स्थित है। वैसे यह खाड़ी अरब सागर का ही एक हिस्सा है। गुजरात की पश्चिमी सीमा में १६०० कि. मी. लंबा समुद्र तट है जो भारत के अन्य सभी राज्यों के समुद्र तटों की अपेक्षा सबसे लंबा है। यह समुद्र तट कच्छ की खाड़ी और खंभात की खाड़ी से मिलकर बना है।

## कच्छ की खाड़ी में स्थित बंदरगाह
*कंडला बंदरगाह 

*मुंद्रा बंदरगाह

*मांडवी बंदरगाह

## कच्छ की खाड़ी में
mangrove is there

## स्थित दर्शनीय स्थल
*पिरोटन टापू

## इन्हें भी देखें
* कच्छ का रण

श्रेणी:कच्छ ज़िला
श्रेणी:भारत की खाड़ियाँ
श्रेणी:गुजरात की स्थलाकृतियाँ
डोटीगढ़

right|thumb|300px|नेपाल के विकास-क्षेत्र
नेपाल के सुदूर पश्चिमी क्षेत्र को 'जागर' लोककथाओं में **टोडीगढ़** कहा गया है। यह क्षेत्र काली नदी और करनाली नदी के बीच पड़ता है। 

## जिले
* दारचुला जिला
* बैटाडी जिला
* ददेलधुरा जिला
* कंचनपुर जिला
* डोटी जिला
* कैलाली जिला
* बाझांग जिला
* बजूरा जिला
* अचाम जिला

## बाहरी कड़ियाँ
* इतिहास के झरोखों से - डोटी गढ़ का संक्षिप्त इतिहास और उसकी ऐतिहासिक और सामाजिक महता

श्रेणी:नेपाल का भूगोल
बज़ारतेते

thumb|250px|
**बज़ारतेते** या बज़ार तेते, पूर्वी तिमोर का एक गाँव है, जो लिकिसा जिले का एक उपजिला भी है और घने वर्षावन में एक पर्वत की चोटी पर स्थित है। यह लिकिसा शहर के दक्षिणपूर्व में स्थित है। इसी गाँव में पूर्वी तिमोर के राष्ट्रीय नायक निकोलाउ डॉस रीस लोबाटो का जन्म हुआ था। यह गाँव और इसके आसपास के क्षेत्र उस समय का गवाह हैं जब, बेसी मेराह पुतिह नामक मिलिशिया समूह ने 1999 की स्वायत्तता की माँग के दौरान और बाद में, लोगों को डराने, हत्या करने और बलात्कार की असंख्य घटनाओं को अंजाम दिया था। 

## सन्दर्भ
पुर्तगाली तिमोर

पूर्वी तिमोर जब पुर्तगाल का एक उपनिवेश था उस समय यह पुर्तगाली तिमोर कहलाता था। पुर्तगाल के शासन के दौरान तिमोर द्वीप के शेष भाग पर पहले, नीदरलैण्ड ईस्ट इंडीज और बाद में इंडोनेशिया का नियंत्रण था। 

पहली बार 1515 में जो यूरोपीय लोग तिमोर द्वीप पर आये थे, वो पुर्तगाली थे। डोमिनिकन फ्रायर्स ने 1556 में इस द्वीप पर एक पुर्तगाली बस्ती की स्थापना की थी और 1702 में इसे एक पुर्तगाली उपनिवेश घोषित किया गया था। 1974 में पुर्तगाल के लिस्बन में हुये एक सैन्य तख्तापलट के बाद बनी लोकतांत्रिक सरकार ने उपनिवेश उन्मूलन प्रक्रिया की शुरुवात की, 1975 में इंडोनेशिया ने पुर्तगाली तिमोर पर आक्रमण कर उसका नियंत्रण अपने हाथ में ले कर पुर्तगाली शासन का अंत कर दिया। इंडोनेशिया द्वारा इस प्रकार किये गये नियंत्रण को अंतरराष्ट्रीय मान्यता नहीं मिली और इसे आधिकारिक तौर पर, 2002 में एक स्वतंत्र देश पूर्वी तिमोर के अस्तित्व में आने तक पुर्तगाली तिमोर ही कहा जाता रहा।
## सन्दर्भ

श्रेणी:दक्षिण-पूर्व एशियाई देश
वसुन्धरा एंक्लेव

वसुंधरा एंक्लेव पूर्वी दिल्ली का एक रिहायशी इलाका है|यह इलाका नोएडा से सटा हुआ है|
यहाँ पे अधिकतर बहुमंजिली रिहायशी इमारतें हैं|
## अपार्टमेन्ट
* अबुल फज़ल 
* अभिमन्यु 
* अभिनव
* अभियन्त 
* अनेकांत
* अनुपम 
* कैपिटल 
* सेल 
* सिटी 
* दैनिक जनयुग 
* डीलक्स 
* डोक्टर 
* फेंसी 
* गोबिंद 
* हैबीटैट
* हाईलैंड
* हिंडन
* इला 
* लाहौर
* लय्याह
* महेश 
* मानवस्थली 
* मंगल 
* मनसरा
* मोड
* नवल 
* नव जाग्रति 
* नई दिल्ली 
* न्यू प्रगतिशील 
* न्यू प्रोग्रेस्सिव 
* ओवरसीज़ 
* पर्वतीय 
* पवित्र 
* पर्यटन विहार B-4 & B-8
* प्रयाग 
* सम्राट 
* सत्यम 
* सूचना 
* श्रीनिकेतन 
* त्रिवेणी 
* विशाल 
* विश्वकर्मा
## स्कूल और कॉलेज
* समरविल स्कूल 
* कॉस्मोस स्कूल 
* एवेर्ग्रीन स्कूल 
* दशमेश स्कूल 
* ममता स्कूल 
* स्टारेक्स स्कूल 
* महाराजा अग्रसेन कॉलेज

श्रेणी:दिल्ली के आवासीय क्षेत्र
गैस दानव

thumb|right|300px|हमारे सौर मण्डल के चार गैस दानव - सूर्य के आगे दर्शाए गए
thumb|बाह्य सौर मण्डल के विशाल ग्रहों के सापेक्ष द्रव्यमान
**गैस दानव** उन ग्रहों को कहा जाता है जिनमें मिटटी-पत्थर की बजाय ज़्यादातर गैस ही गैस होती है और जिनका आकार बहुत ही विशाल होता है। हमारे सौर मण्डल में चार ग्रह इस श्रेणी में आते हैं - बृहस्पति, शनि, अरुण और वरुण। इनमें पाई जाने वाली गैस ज़्यादातर हाइड्रोजन और हीलियम होती है, यद्यपि इनमें अक्सर और गैसें भी मिलती हैं, जैसे कि अमोनिया। अन्य सौर मं
ण्डलों में बहुत से गैस दानव ग्रह पाए जा चुके हैं।

## गैस दानव, भूरे बौने और तारे
तारे भी गैस दानवों की तरह गैस के बने होते हैं, लेकिन तारे इतने बड़े होते हैं कि उनमें गैस के परमाणुओं को कुचल देने वाला गुरुत्वाकर्षण होता है। उनमें मौजूद हाइड्रोजन गैस के परमाणु गुरुत्वाकर्षण के दबाव से नाभिकीय संलयन (न्यूक्लियर फ्यूज़न) की प्रक्रिया के ज़रिये मिलकर हीलियम बनाना शुरू कर देते हैं। इस संयलन में बहुत उर्जा और प्रकाश पैदा होता है और यही तारों से निकलने वाली रोशनी का स्रोत है। गैस दानवों में भी बहुत गैस और बड़ा आकार होता है, लेकिन इतना नहीं के संयलन आरंभ हो जाये। गैस दानवों और तारों के बीच में एक और वस्तुओं की श्रेणी होती है - भूरे बौने (ब्राउन ड्वार्फ़)। यह गैस दानवों से बड़े लेकिन तारों से छोटे होते हैं। इनमें दबाव इतना नहीं होता के हाइड्रोजन का संलयन शुरू हो, लेकिन कुछ अन्य भारी तत्वों का संलयन आरम्भ अवश्य हो जाता है - जैसे कि ड्यूटेरियम और लिथियम का।

वैज्ञानिकों में कुछ विवाद है कि किस आकार पर वस्तु, गैस दानव नहीं रहती और भूरा बौना बन जाती है और किस आकार पर तारा बन जाती है। अनुमान है कि बृहस्पति से १३ गुना ज़्यादा द्रव्यमान (मास) होने पर भूरा बौना और ७५ गुना ज़्यादा द्रव्यमान होने पर तारा बन जाता है।

## इन्हें भी देखें
* सौर मण्डल
* भूरा बौना

## सन्दर्भ


श्रेणी:गैस दानव
श्रेणी:ग्रह
श्रेणी:सौर मंडल
श्रेणी:खगोलशास्त्र
श्रेणी:हिन्दी विकि डीवीडी परियोजना